ભૂતકાળની નાણાકીય લોનને ભૂલી જઈએ, કેમ કે આવકના અભાવે એએમટીએસ કોર્પોરેશનની લોનનું વ્યાજ પણ ભરી શકતું નથી. પરંતુ છેલ્લા પાંચ વર્ષની લોનની વિગત પણ ચોંકાવનારી છે. ખુદ સંસ્થાના વર્ષ ૨૦૧૭-૧૮ના વાર્ષિક અહેવાલમાં જણાવાયા મુજબ છેલ્લા પાંચ વર્ષમાં કોર્પોરેશને એએટીએસને કુલ રૂ.૧૨૩૫.૩૬ કરોડ લોન પેટે આપ્યા છે! પ્રતિવર્ષ એએમટીએસની ખોટ વધતી જાય છે, આની સાથે સાથે કોર્પોરેશનની નાણાકીય લોનની રકમ વધતી જાય છે! ચાલુ નાણાકીય વર્ષ ૨૦૧૬-૧૭માં મ્યુનિસિપલ તિજોરીમાંથી રૂ.૩૨૫ કરોડ એએમટીએસની બસ રોડ પર દોડાવવા અપાશે!